Serra 2017’î de, seba ke beşdarê aktîvîteya roja pîrozbîyayîşê Rayberê Şarê Kurdî Abdullah Ocalanî bîyê, Hemsereka KCD’yî Leyla Guvene, waya Abdullah Ocalanî Fatma û birayê ci Mehmet Ocalan zî tede, derheqê 35 kesan de tehqîqat amebi akerdene û peyê cû qerarê dewa ame girewtene.
Qerarê bêteqîbîye ra 2 serrî dima reyna dewa ameye akerdene. Dewa hetê Dozger Ozkan Gîrgînî ra ameyebî akerdene û 9’ê Çele de reyna eynî dozgerî qerarê bêteqîbîye dabi ci.
Reyna eynî dozgerî 20 roje peyê cû, roja 1’ê Sibate de, îdîa û delîlî nêvurnayî û qerarê xo yê verî vurna, waşt ke derheqê Leyla Guvene û kesanê binan de dawa bêro akerdene û seka nê 35 kesan 1 serre ra heta 5 serran cezayî bêrê dayene.
Îdîaname hetê Mehkemeya Cezaya Girane ya 10’ine ya Riha ra ame qebulkerdene. Mahkeme roja 27’ê Adare de bî û Leyla Guvene seba ke grevê vêşanîye de ya nêeşkîya beşdarê mehkeme bibo û derheqê ci de  “qerarê bi zorardişi” ame girewtene. Avukatan va seba ke bêteqîbîye nêameya berzkerdene û dawa ameya akerdene îtîraz kerd la mehkeme îtîraz qebul nêkerd.
